CELEX: 32012R0948
Language: lv
Date: 2012-10-15 00:00:00
Title: Komisijas Īstenošanas regula (ES) Nr. 948/2012 ( 2012. gada 15. oktobris ), ar kuru atceļ Regulu (EK) Nr. 1180/2008, ar ko izveido sistēmu informācijas nosūtīšanai par noteiktām liellopu gaļas, teļa gaļas un cūkgaļas piegādēm uz Krievijas Federācijas teritoriju

16.10.2012   
            
            
               LV
            
            
               Eiropas Savienības Oficiālais Vēstnesis
            
            
               L 282/39
            
         KOMISIJAS ĪSTENOŠANAS REGULA (ES) Nr. 948/2012
   (2012. gada 15. oktobris),
   ar kuru atceļ Regulu (EK) Nr. 1180/2008, ar ko izveido sistēmu informācijas nosūtīšanai par noteiktām liellopu gaļas, teļa gaļas un cūkgaļas piegādēm uz Krievijas Federācijas teritoriju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 170. un 192. pantu saistībā ar 4. pantu,
   tā kā:
   
               (1)
            
            
               Komisijas Regula (EK) Nr. 1180/2008 (2) paredz sistēmu informācijas nosūtīšanai starp uzņēmējiem un dalībvalstu kompetentajām iestādēm, kā arī starp dalībvalstīm, Komisiju, kuru pārstāv Eiropas Birojs krāpšanas apkarošanai (OLAF), un Krievijas iestādēm attiecībā uz tādu noteiktu liellopu gaļas, teļa gaļas un cūkgaļas produktu eksportu uz Krievijas Federāciju, par kuriem ir iesniegts kompensācijas pieteikums. Minētās sistēmas mērķis ir nodrošināt attiecīgā eksporta izsekojamību un atklāt gadījumus, kad kompensācija nepienākas un ir jāatmaksā.
            
         
               (2)
            
            
               Kā minēts Regulas (EK) Nr. 1180/2008 5. apsvērumā, minētās regulas piemērošanu izvērtē pēc ievērojama darbības perioda. Komisija ir izvērtējusi Regulas (EK) Nr. 1180/2008 piemērošanu un ir secinājusi, ka atkārtotu tehnisku problēmu dēļ, kuras nav bijis iespējams apmierinoši atrisināt, informācijas nosūtīšanas sistēma nav spējusi darboties kā iedarbīgs instruments tādu gadījumu atklāšanai, kad eksporta kompensācija nepienākas. Turklāt eksportētāji gadu gaitā ir arvien mazāk brīvprātīgi izmantojuši šo sistēmu.
            
         
               (3)
            
            
               Tāpēc informācijas nosūtīšanas sistēma, kas izveidota ar Regulu (EK) Nr. 1180/2008, būtu jālikvidē, un Regula (EK) Nr. 1180/2008 būtu jāatceļ.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atcelšana
   Regulu (EK) Nr. 1180/2008 atceļ.
   2. pants
   Spēkā stāšanās un piemērošana
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 15. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 319, 29.11.2008., 44. lpp.